26/09/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
RP 39251/2022. Resolución aprobación concesión provisional programa FOIEV/2022

Don VALENTÍN GONZÁLEZ FORMOSO, Presidente da Deputación Provincial da Coruña, Primeiro. Por resolución núm.26777 de 3 de xuño de 2022 aprobáronse as Bases reguladoras do Programa de adquisición e cesión de vehículos ás entidades sen ánimo de lucro da provincia da Coruña para a mellora dos servizos e programas en materia de servizos sociais e sociosanitarios durante o ano 2022, que foron publicadas no BOP núm.107, de 7 de xuño de 2022. O extracto da convocatoria publicouse no BOP núm.112 do 14 de xuño de 2022; e o prazo de presentación de solicitudes finalizou o día 15 de xullo de 2022, ás 14:00 horas. Segundo. De acordo coa base 16 das Bases reguladoras, por resolución núm.32853, de 7 de xullo de 2022, designáronse os membros da Comité técnico de valoración, que celebrou a súa reunión o día 6 de setembro de 2022. Terceiro. Presentáronse 22 solicitudes dentro do prazo establecido na convocatoria. Asi mesmo, indicar que as solicitudes que figuran no Anexo 2 cumpren cos requisitos establecidos na dita convocatoria. Cuarto. Na partida orzamentaria 0611/23121/62401 do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas: 246.911,19 €. Quinto. Constan no expediente a acta da Comisión para a valoración técnica, os informes da Unidade Xestora do programa e do Servizo de Fiscalización. Vistos os antecedentes sinalados, así como as disposicións legais de aplicación, 1. Non admitir as solicitudes que figuran no Anexo 1, polos motivos que se indican.2. Aprobar as puntuacións totais obtidas polas entidades solicitantes que figuran incluídas no Anexo 2 desta resolución.3. Tendo en conta as puntuacións totais obtidas e, no caso dos empates, a puntuación da valoración do proxecto técnico, seleccionar provisionalmente ás entidades beneficiarias do programa que se relacionan no Anexo 3, sendo o importe previsto necesario para a adquisición e cesión dos vehículos solicitados 242.227,80 €. O número de entidades seleccionadas e suplentes fixouse tendo en conta a consignación orzamentaria que é de 246.911,19 €. 4. Nomear suplentes ás entidades que se relacionan no Anexo 4, para os supostos de que algunha das entidades con máis puntuación renuncie ao vehículo.5. Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, de 1 de outubro, de Procedemento Administrativo Común das Administracións Públicas. A título informativo, publicar esta resolución na páxina web da Deputación.6. Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, a desistencia da solicitude, presentar alegacións. Transcorrido o devandito prazo de 10 días sen que por parte dos solicitantes se formule desistencia expresa, a subvención considerarase aceptada tacitamente.7. A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. A Coruña, 21 de setembro de 2022 O presidente, A secretaria, Valentín González Formoso Ámparo Taboada Gil